Αντιτρομοκρατική Υπηρεσία (Ελλάδα)

Η Αντιτρομοκρατική Υπηρεσία, ή όπως είναι ο επίσημος τίτλος της, Διεύθυνση Αντιμετώπισης Ειδικών Εγκλημάτων Βίας (ΔΑΕΕΒ) είναι μία ειδική υπηρεσία της Ελληνικής Αστυνομίας. Υπάγεται απευθείας στον Αρχηγό της ΕΛ.ΑΣ. έχοντας εδαφική αρμοδιότητα σε όλη την επικράτεια της χώρας.Π.Δ. 14/2001 Εδρεύει στον 12ο όροφο του Αστυνομικού Μεγάρου της ΓΑΔΑ στην Λεωφόρο Αλεξάνδρας 173, Αθήνα.

Αποστολή της είναι η καταπολέμηση «ειδικών εγκλημάτων βίας», όρος που σύμφωνα με το νόμο 2800/2000 περιλαμβάνει «τρομοκρατικές και εξτρεμιστικές εγκληματικές ενέργειες που στρέφονται κατά της ασφάλειας του κράτους και του δημοκρατικού πολιτεύματος». Συνεργάζεται στενά με την Εθνική Υπηρεσία Πληροφοριών (ΕΥΠ) και την Κρατική Ασφάλεια. Η Αντιτρομοκρατική ήταν υπεύθυνη για την εξάρθρωση της 17 Νοέμβρη και του ΕΛΑ το 2002, και για την εξάρθρωση του Επαναστατικού Αγώνα το 2010. Δημιουργήθηκε το 1987 επί κυβέρνησης Ανδρέα Παπανδρέου, όταν Αρχηγός της Ελληνικής Αστυνομίας ήταν ο Νίκων Αρκουδέας.

Η ΔΑΕΕΒ, όπως και όλες οι Διευθύνσεις της Ελληνικής Αστυνομίας, υποχρεούται να διαβιβάζει όλες τις πληροφορίες που συλλέγει στη Διεύθυνση Διαχείρισης και Ανάλυσης Πληροφοριών (ΔΙΔΑΠ), με σκοπό τη συλλογή και ανάλυση πληροφοριών για την καταπολέμηση της εγκληματικής δράσης, ιδίως της τρομοκρατίας, και την ενημέρωση των βάσεων δεδομένων της με τις νέες πληροφορίες που συλλέγονται από τα αρχεία της αστυνομίας. Η ΔΙΔΑΠ εποπτεύεται από εισαγγελέα. Κεφ. Γ΄. Άρθρο 22: Διεύθυνση Διαχείρισης και Ανάλυσης Πληροφοριών. . .  

 Δομή 
σύνδεσμος=https://en.wikipedia.org/wiki/File:Attiki_police_headquarters.jpg|εναλλ.=Shows the building of the Hellenic -Greek- Police's Attica Division Headquarters, which house the Directorate of Combating Special Violent Crime.|κέντρο|μικρογραφία|Τα κεντρικά της Γενικής Αστυνομικής Διεύθυνσης Αττικής, στο Αστυνομικό Μέγαρο της Λεωφ. Αλεξάνδρας, όπου βρίσκεται και η έδρα της ΔΑΕΕΒ.
Η δομή της ΔΑΕΕΒ περιλαμβάνει μια Διεύθυνση στην Αθήνα και μία Υποδιεύθυνση στη Θεσσαλονική, και οι δύο εκ των οποίων έχουν Τμήματα παρόμοιων λειτουργιών.

Περιλαμβάνει τα ακόλουθα τμήματα:

▶Αθήνα:

 Διεύθυνση Αντιμετώπισης Ειδικών Εγκλημάτων Βίας (εδρεύει στην Λεωφ. Αλεξάνδρας, Αθήνα – στα Κεντρικά της Γενικής Αστυνομικής Διεύθυνσης Αττικής)
Τμήμα Αντιμετώπισης Εσωτερικής Τρομοκρατίας
Τμήμα Αντιμετώπισης Διεθνούς Τρομοκρατίας
Τμήμα Αντιμετώπισης Λοιπών Εγκλημάτων Βίας (υπεύθυνο για την αντιμετώπιση εξτρεμιστικών εγκληματικών ενεργειών)
Τμήμα Επιχειρήσεων και Ειδικών Ελέγχων
Τμήμα Διοικητικής Υποστήριξης
Τμήμα Τεχνικής Υποστήριξης

▶Θεσσαλονίκη:

 Υποδιεύθυνση Αντιμετώπισης Ειδικών Εγκλημάτων Βίας Β' (Γραφεία στην Οδό Μοναστηρίου, Θεσσαλονίκη) 
 Τμήμα Αντιμετώπισης Εσωτερικής Τρομοκρατίας
Τμήμα Αντιμετώπισης Διεθνούς Τρομοκρατίας
Τμήμα Αντιμετώπισης Λοιπών Εγκλημάτων Βίας (υπεύθυνο για την αντιμετώπιση εξτρεμιστικών εγκληματικών ενεργειών)
Τμήμα Επιχειρήσεων και Ειδικών Ελέγχων
Τμήμα Διοικητικής Υποστήριξης
Τμήμα Τεχνικής Υποστήριξης

 Δράση 

 Εξάρθρωση οργανώσεων 
Η Αντιτρομοκρατική ήταν υπεύθυνη για την εξάρθρωση των τρομοκρατικών οργανώσεων 17 Νοέμβρη και του Επαναστατικού Λαϊκού Αγώνα το 2002, του Επαναστατικού Αγώνα το 2010, όπως και για την σύλληψη πολλών μελών της Συνωμοσίας των Πυρήνων της Φωτιάς.

 Αμφιλεγόμενη δράση 
Η υπηρεσία έχει ανά καιρούς λάβει έντονη κριτική ως προς τις μεθόδους που χρησιμοποιεί για την σύλληψη υπόπτων κατά τη διάρκεια διαδηλώσεων.

Επιπροσθέτως, στις 21 Δεκεμβρίου 2012, το προσωπικό ασφαλείας της Λιβυκής πρεσβείας στην Αθήνα παρέδωσε όλα του τα όπλα στην Διεύθυνση Αντιμετώπισης Ειδικών Εγκλημάτων Βίας της Ελληνικής Αστυνομίας κατά υπόδειξη της κυβέρνησης της Λιβύης. Υπήρξαν ωστόσο σχόλια ότι αυτό συνέβη μετά από αίτημα του ελληνικού Υπουργείου Εξωτερικών.

Σύμφωνα με έκθεση πεπραγμένων της Αρχής Διασφάλισης του Απορρήτου των Επικοινωνιών (ΑΔΑΕ) του 2022, η Αντιτρομοκρατική και η ΕΥΠ απέκρυψαν από την ίδια (την ΑΔΑΕ) συνολικά 6.705 υποθέσεις άρσης του απορρήτου (τηλεφωνικές παρακολουθήσεις). Η ίδια η ΔΑΑΕΒ παρέλειψε να αποστείλει στην ΑΔΑΕ συνολικά 5.988 εισαγγελικές διατάξεις που αφορούσαν το έτος 2021, κάτι το οποίο έπραξε και το 2022. Επίσης και οι δύο υπηρεσίες (ΔΑΕΕΒ και ΕΥΠ) κατά το 2022 παρέδωσαν αργοπορημένα συνολικά 194 βουλεύματα δικαστικών συμβουλίων που αφορούσαν προηγούμενα έτη (2018 έως 2021), πρακτική η οποία συνεχίσθηκε και το 2023. Σε 2.221 εκ των εκθέσεων εκτέλεσης άρσης του απορρήτου που αποστάλθηκαν στην ΑΔΑΕ αναφέρονται ελλειπώς τα στοιχεία (μόνο αριθ. εισαγγελικής διάταξης ή βουλεύματος).

 Βασανισμός 
Σύμφωνα με δημοσίευση της Εφημερίδας των Συντακτών του Απριλίου 2021, μετά τα επισόδεια της Νέας Σμύρνης όπου ένας αστυνομικός τραυματίστηκε από διαδηλωτές, δύο προσαχθέντες διαδηλωτές ανέφεραν ότι δέχθηκαν ψυχολογικό και σωματικό βασανισμό στο κτίριο της ΓΑΔΑ. Στην περίπτωση του ενός η Υπηρεσία Εσωτερικών Υποθέσεων της Ελληνικής Αστυνομίας διεξήγαγε έρευνα. Και οι δύο προχώρησαν σε μήνυση κατά της Αντιτρομοκρατικής Υπηρεσίας.

Στην περίπτωση του ενός εκ των δύο, αστυνομικός της Αντιτρομοκρατικής φέρεται να ανέφερε τα εξής: «Μπάσταρδε, θα σε χτυπάμε μέχρι να πάθεις ό,τι έπαθε ο δικός μας, θα γαμήσουμε όλους τους οπαδούς και τους γαμημένους ΑΕΚτζήδες. Αν δεν δώσεις κόσμο, θα την πληρώσεις εσύ για όλους και, είτε προφυλακιστείς είτε όχι, όπου σε πετυχαίνει η ομάδα ΔΡΑΣΗ θα σε δέρνει και θα σε τραμπουκίζει γιατί έχουμε δώσει τα στοιχεία σου και τη φωτογραφία σου παντού!».

 Δείτε επίσης 

 Διεύθυνση Αντιμετώπισης Οργανωμένου Εγκλήματος (ΔΑΟΕ)
 Εθνική Υπηρεσία Πληροφοριών (ΕΥΠ)

Παραπομπές

Κατηγορία:Ελληνικά σώματα ασφαλείας
Κατηγορία:Επαναστατική Οργάνωση 17 Νοέμβρη